Qyteti kolonial i Uillaimsburgut tërheq vizitorë të shumtë
Uilliamsburgu kolonial në shtetin lindor të SHBA, Virginia, është një muze në qiell të hapur
Më tepër se 1 mijë e 500 interpretues të veshur me kostume të shekullit të 18-të, mbushin çdo ditë rrugët e Uilliamsburgut. Ata ofrojnë ture, u përgjigjen pyetjeve dhe diskutojnë mbi tema të tilla, si p.sh. krijimi i parukeve, apo mënyra e sjelljes në shekullin e 18-të. Njeri prej tyre, Bill Rose interpreton rolin e një burri që ka jetuar gjatë periudhës së luftës revolucionare. - thotë ai Aktorët vishen, flasin dhe punojnë sikur jetojnë në kohët koloniale. Disa portretizojnë një numër të madh karakteresh, ndërsa të tjerë interpretojnë role specifike. Për shumicën, aktrimi është profesioni dhe karriera e tyre. Jim Sutphin është drejtor i programeve historike të Uilliamsburgut. Ai thotë: Para se të fillojnë portretizimin e një personazhi të shekullit të 18-të, aktorët ndjekin klasa historie dhe bëjnë prova për veshjen e kostumeve. Hope Smith p.sh., intrepreton rolin e një skllaveje. Gjysma e popullsisë së shekullit të 18-të të Uilliamsburgut ishin me origjinë skllave, ngaqë skllavëria ende nuk ishte zhdukur. - thotë ajo Krahas me intrepretusit e karaktereve, në Uilliamsburg ka një sërë dyqanesh ku aktorët tregojnë për zejet e shekullit të 18-të, si hekurpunuesi, marangozi, ose rrobaqepësi. Mathew Ockketzo studion për zanatin e farkëtarit në kolegj dhe bën praktikën në Uilliamsburg. Dyqani I farkëtarit siguron vegla edhe për dyqanet e tjera të qytezës historike dhe pëgjigjet edhe për mirëmbajtjen e ndërtesave. Synimi kryesor i interpretuesve është të ruajnë këtë zanat për t’ua treguar gjeneratave të ardhshme të amerikanëve. Mathew thotë se është i lumtur të ndihmojë në ruajtjen e një tradite mijëravjeçare: Turistët kanë rastin t’i shohin aktorët dhe interepretuesit në Williamsburgun lolonial gjatë të gjithë vitit, qoftë ditë me diell, apo me shi. Përveçse flasin me interes të veçantë, aktorët i japin ngjyrë dhe kuptim një vendi të mbusur me histori, si dhe origjinës së demokracisë amerikane.